Matavfallet komposteres og ferdig kompostjord kan benyttes i landbruket og hager, som gjødsel og jordforbedring. Kompost har gode kvaliteter for hage og landbruk og gir jorda naturlig mikroliv. Kompost kan gi god nytteverdi i økologisk landbruk. Produksjon av kompost kan gi en positiv klimaeffekt, ettersom den erstatter kunstgjødsel, som medfører betydelige klimagassutslipp.